CELEX: 62014CN0476
Language: hu
Date: 2014-10-27 00:00:00
Title: C-476/14. sz. ügy: A Bundesgerichtshof (Németország) által 2014. október 27-én benyújtott előzetes döntéshozatal iránti kérelem – Citroën Commerce GmbH kontra Zentralvereinigung des Kraftfahrzeuggewerbes zur Aufrechterhaltung lauteren Wettbewerbs e.V. (ZLW)

22.12.2014   
            
            
               HU
            
            
               Az Európai Unió Hivatalos Lapja
            
            
               C 462/18
            
         A Bundesgerichtshof (Németország) által 2014. október 27-én benyújtott előzetes döntéshozatal iránti kérelem – Citroën Commerce GmbH kontra Zentralvereinigung des Kraftfahrzeuggewerbes zur Aufrechterhaltung lauteren Wettbewerbs e.V. (ZLW)
   (C-476/14. sz. ügy)
   (2014/C 462/28)
   Az eljárás nyelve: német
   
      A kérdést előterjesztő bíróság
   
   Bundesgerichtshof
   
      Az alapeljárás felei
   
   
      Alperes és felülvizsgálati kérelmet előterjesztő fél: Citroën Commerce GmbH
   
      Felperes és ellenérdekű fél a felülvizsgálati eljárásban: Zentralvereinigung des Kraftfahrzeuggewerbes zur Aufrechterhaltung lauteren Wettbewerbs e.V. (ZLW)
   
      Az előzetes döntéshozatalra előterjesztett kérdések
   
   
               1)
            
            
               A 98/6/EK irányelv (1) 1. cikke szerinti kínálást jelent-e valamely terméknek az érte fizetendő ár feltüntetésével való reklámozása?
               Az első kérdésre adandó igenlő válasz esetén:
            
         
               2)
            
            
               A 98/6/EK irányelv 1. cikke szerinti kínálás esetén az 1. cikk és a 3. cikk (1) bekezdésének első mondata szerint feltüntetendő eladási árnak magában kell-e foglalnia a gépjármű gyártótól kereskedőnek való átadásakor kötelezően felmerülő költségeket is?
               Az első vagy a második kérdésre adandó nemleges válasz esetén:
            
         
               3)
            
            
               A 2005/29/EK irányelv (2) 2. cikkének i) pontja szerinti vásárlásra felhívás esetén annak 7. cikke (4) bekezdése c) pontjának első esete értelmében feltüntetendő „adóval növelt árnak” magában kell-e foglalnia gépjármű esetében a jármű gyártótól kereskedőnek való átadásakor kötelezően felmerülő költségeket is?
            
         
      (1)  A fogyasztók számára kínált termékek árának feltüntetésével kapcsolatos fogyasztóvédelemről szóló, 1998. február 16-i 98/6/EK európai parlamenti és tanácsi irányelv (HL L 80., 27. o.; magyar nyelvű különkiadás 15. fejezet, 4. kötet, 32. o.).
   
      (2)  A belső piacon az üzleti vállalkozások fogyasztókkal szemben folytatott tisztességtelen kereskedelmi gyakorlatairól, valamint a 84/450/EGK tanácsi irányelv, a 97/7/EK, a 98/27/EK és a 2002/65/EK európai parlamenti és tanácsi irányelvek, valamint a 2006/2004/EK európai parlamenti és tanácsi rendelet módosításáról szóló, 2005. május 11-i 2005/29/EK európai parlamenti és tanácsi irányelv (Irányelv a tisztességtelen kereskedelmi gyakorlatokról) (HL L 149., 22. o.).